*Dewch, canwn*

Dewch, canwn yn llawen i’r Arglwydd,

I’r Graig sy’n ein hachub rhown hŵre (hŵre!)

A down i’w bresenoldeb â diolch

A gweiddi ein moliant iddo Ef.

*Duw mawr yw ein Harglwydd byw*

*Brenin mawr y ddaear lawr*

*Dewch, canwn yn llawen iddo Ef.*

Mae crombil y ddaear yn ei ddwylo

A chopa pob mynydd uchel sydd.

A’i eiddo Ef yw’r môr, Ef a’i greodd,

A’i ddwylo a luniodd y tir sych.

Dewch bawb oll ynghyd i’w addoli

I’n Duw ni ymgrymwn i lawr.

Dewch hen ac ifanc, plygwn ein gliniau

O flaen ein Gwneuthurwr mawr.

Ein Duw yw, a ni yw ei bobl,

Y defaid sy’n pori ar ei dir.

Os gwrandwch ar ei lais Ef heddiw

Cewch brofi ei nerth yn wir!

Gogoniant i’r Tad, ac i’r Mab,

A gogoniant i’r Ysbryd Glân,

Mae yma nawr, fel roedd yn y dechrau,

A bydd yn oes oesoedd, Amen.

*Tôn: Sosban Fach (tradd)*

*Geiriau: Salm 95 (Y Venite), addas. Cass Meurig*